Marca postala: "2000 ODDS Retoromania"

Per la commemoraziun dals 2000 onns Retoromania 1985 preschenta la partiziun filatelistica da la PTT ina marca speziala cun la valita da 50 raps: "2000 onns Retoromania". La grafica mussa la situaziun dal rumantsch en Svizra cun la crusch sco funs ed avra la dimensiun istorica cun il fragment d'ina inscripziun latina sin in ophicalcit chattà a Cuira. Quest maletg è fitg simbolic: Il fragment latin sco quart bratsch da la crusch svizra regorda a l'expansiun istorica dal territori rumantsch ed er al fatg che quest territori è oz be anc in fragment, ina scala. Il dissegn è dad Arnold Wittmer da Gunzwil. El duai far pli conuschent al Svizzer il quart linguatg e regurdar a l'ierta istorica ed a la regressiun dal retorumantsch.

[Pagina rumantscha]